Source: https://www.stavebnyportal.sk/33/dodatocne-danove-priznanie-bez-sankcie-pravna-uprava-uniqueidmRRWSbk196FPkyDafLfWAKMZRRfHpUrVNGNhVAO2otldUvaVKpnlhQ/?version_year=2016
Timestamp: 2019-08-26 09:06:48+00:00

Document:
V súvislosti s podávaním dodatočného daňového priznania fyzickou osobou a s tým spojenými sankciami zo strany správcu dane je potrebné vychádzať zo zákona č. 595/2003 Z. z. o dani z príjmov v znení neskorších predpisov (ďalej len zákon o dani z príjmov) a zo zákona č. 563/2009 Z. z. o správe daní (daňový poriadok) v znení neskorších predpisov.
Podľa ust. § 15 ZSD je povinný podať daňové priznanie každý, komu vzniká povinnosť podať daňové priznanie podľa osobitného zákona (pri podaní daňového priznania k dani z príjmov fyzických osôb je to § 32 zákona o dani z príjmov), alebo ten, koho na to správca dane vyzve.
Pred uplynutím lehoty na podanie daňového priznania môže daňový subjekt podať v súlade s ust. § 16 ods. 1 ZSDopravné priznanie. Pre vyrubovacie konanie sa použije opravné priznanie a na predchádzajúce priznanie sa neprihliada.
Ak daňový subjekt zistí, že podané daňové priznanie je nesprávne alebo neúplné a jeho oprava má za následok zvýšenie dane, je povinný podať v súlade s ust. § 16 ods. 2 ZSD dodatočné daňové priznanie, a to do konca mesiaca nasledujúceho po tomto zistení. V rovnakej lehote je dodatočne priznaná daň splatná.
Daňovník môže podľa ust. § 16 ods. 4 ZSD podať dodatočné daňové priznanie aj v prípade, ak zistí, že jeho daňová povinnosť je nižšia ako daňová povinnosť uvedená v podanom daňovom priznaní. V tomto prípade však k podaniu dodatočného daňového priznania musí prísť najneskôr do štyroch rokov od konca roka, v ktorom vznikla povinnosť podať daňové priznanie. Dodatočné daňové priznanie môže daňovník podať aj v prípade, ak zistí, že jeho daň má byť nižšia, ako bola správcom dane vyrubená.
Ak daňový subjekt podá dodatočné daňové priznanie, uloží mu správca dane v súlade s ust. § 155 ods. 1 písm. g) ZSD pokutu vo výške základnej úrokovej sadzby Európskej centrálnej banky ročne z rozdielu medzi sumou uvedenou v dodatočnom daňovom priznaní a sumou uvedenou v daňovom priznaní za správny delikt podľa § 154 ods. 1 písm. i) ZSD.
Ak daňový subjekt daň priznanú v dodatočnom daňovom priznaní nezaplatí v zákonom stanovenej lehote alebo výške, správca dane mu vyrubí v súlade s ust. § 156 ods. 1 ZSD úrok z omeškania. Správca dane vyrubí sankčný úrok z dlžnej sumy vo výške vypočítanej podľa § 156 ods. 2 ZSD, a to vo výške štvornásobku základnej úrokovej sadzby Európskej centrálnej banky platnej v deň vzniku daňového nedoplatku. Ak štvornásobok základnej úrokovej sadzby Európskej centrálnej banky nedosiahne 15%, pri výpočte sankčného úroku sa namiesto štvornásobku základnej úrokovej sadzby Európskej centrálnej banky použije ročná úroková sadzba 15%. Správca dane vyrubí sankčný úrok za každý deň omeškania s platbou, začínajúc dňom nasledujúcim po dni splatnosti dane alebo rozdielu dane až do dňa platby vrátane alebo do…

References: § 15
 § 32
 § 16
 § 16
 § 16
 § 155
 § 154
 § 156
 § 156